Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 92

5. Nyugdíjasok A magyar felnõtt népesség egyharmadát kitevõ nyugdíjasok körében a lakossági átlagnál jóval nagyobb az EU-csatlakozással kapcsolatban bizonytalanok, a saját és családjuk életében semmilyen hatásra nem számítók aránya. Integrációs érdeklõdésük és ismeretszintjük messze elmarad az átlagtól. A nyugdíjasokat megszólító kommunikáció elsõdleges célja családjuk, gyermekeik, unokáik érintettségének, az õ elõttük megnyíló új lehetõségeknek a tudatosítása. A nyugdíjasok felé irányuló kommunikáció kulcsfogalmai a béke, a biztonság, a szolidaritás és a családjuk, gyermekeik és unokáik elõtt megnyíló lehetõségek, az õ jövõjük. HATODIK RÉSZ PROJEKTEK ÉS VISSZACSATOLÁS XIII. KIEMELT PROJEKTEK Alapítványi levél intézményi támogatók megnyerésére Az EU Kommunikációs Közalapítvány levelet küld jelentõs intézményeknek, szakmai és civil szervezõdéseknek, amelyben Magyarország EU-csatlakozásának támogatására hívja fel õket. A kormány aktív partnerséget kínál: az érintett szervezetek, a levélhez csatolt felhívás visszaküldésével nyilvánosan is kiállnak Magyarország belépése mellett. A támogató nyilatkozatot aláíró szervezetek neve szerepel a megnyíló EU-portál nyitólapján. A lista folyamatosan bõvül több száz, a csatlakozást támogató közismert intézmény, vállalat, szakmai és civil szervezõdés nevével. Az aláíró szervezetek a KS késõbbi szakaszaiban is fontos partnerek lehetnek. Alapítványi levél az állampolgárok tájékoztatására Az alkotmánymódosítás után az EU Kommunikációs Közalapítvány minden magyar állampolgárnak levelet ír a megnyíló lehetõségekrõl. A levél tájékoztat a csatlakozás forgatókönyvérõl, az elérhetõ információforrásokról. Az Alapítvány minden magyar polgárt felkér, hogy személyesen is vegyen részt a települését érintõ Hozomány-program kialakításában. A levél tartalmaz egy visszajelzési kártyát, amelynek visszaküldésével mindenki felteheti az õt leginkább foglalkoztató kérdéseket, és egyben hozzájárulhat, hogy a csatlakozással kapcsolatos információkkal a késõbbiekben is megkeressék. Ez egy EU-adatbázis és címlista építése szempontjából is kiemelt fontosságú. Hozomány-program A kommunikáció nem csak arról szól, mit ad nekünk Európa, hanem arról is, mit adunk mi Európának: Mi a mi hozzájárulásunk a közös európai fejlõdéshez, sokszínûséghez? Mire vagyunk mi a legbüszkébbek? A cél az, hogy minden magyarországi település meghatározza azt az egy elemet, amivel hozzájárul Európához, az európai kultúra gazdagításához. A „Hozományt” alkotó hozzájárulást a település önkormányzatának ünnepi ülése határozza meg az ott élõk javaslatai közül választva. A hozomány lehet konkrét tárgy, híres épület, a település híres szülöttje, népszokás, alkotóközösség, vagy bármilyen helyi nevezetesség. A „Hozományt” a megyék gyûjtik, amelyeket bemutathatnak az Európa Napokon. A Hozomány-program összegzéseként díszes album és CD-ROM készül a 3200 magyar település hozományáról. Ez az album a késõbbiekben a csatlakozás jelképeként, vagy akár állami szintû reprezentatív ajándékként átadható. Európai üzenet: „Harangzúgás hirdesse lobogásod” A Hozomány-programra jelentkezett minden település kap egy Európai Uniós zászlót, amelyet az európai szabadság magyar ünnepén, március 15-én a magyar zászlóval együtt húznak fel. A Nemzeti Ünnepen minden település ünnepségét úgy szervezi, hogy a zászló felhúzása egybekapcsolódik az egyik legfontosabb — és ugyanakkor külföldön legkevésbé ismert — magyar hagyománnyal, a déli harangozással. A 2003. március 15-i déli harangszó, az európai zászlónak a magyar zászlóval együtt történõ felhúzása azt üzeni: az ország újból teljes jogú része lett Európának, Európának pedig üzeni, hogy egy olyan ország csatlakozik most a közösséghez, amelyik évszázadok óta küzd az európai népek függetlenségének megõrzéséért. Európai Tájoló Az országjáró „roadshow” indul: egy külön erre a célra kialakított, speciális kamion járja az országot. A kamion egyes megállóinak programját a régiók szervezik, az elõzetes beharangozás révén az egyes állomások körzetébõl is oda tudják vonzani az érdeklõdõket, így az egész országra kiterjed az Európai Tájoló hatása. A kamion az egyes megállóknál átalakítható: elõadások, fórumok, kiállítások, filmvetítések és más programok helyszíneként mûködik. A programsoro- 2002/151/II. szám zat révén nagyon sok olyan ember számára teremthetõ személyes élmény, akik más eszközökkel egyébként nehezen érhetõk el. Fiatal Európai Önkéntesek Az utolsó éves hallgatók egy-két hónapos szakmai gyakorlat keretében támogatást nyújtanak egy-egy magyarországi település EU-kommunikációs felkészülési programjának kialakításához. A két hónap egy hetét a diákok egy európai uniós településen tölthetik, majd az ott tanultakat a saját településük javára kamatoztathatják. Bolyai beszélgetések A kiemelkedõ tudást meg kell becsülni. A legjobb diákok fejlõdését és elismerését szolgálja a Bolyai beszélgetések programja, ahol a legjobbak a média nyilvánossága elõtt találkoznak és beszélgetnek Magyarország és Európa vezetõ tudósaival. Közösségi Fesztivál A népszavazás napja — esetleg a csatlakozási szerzõdés aláírásának napja — lehet a helyi közösségek fesztiváljának ünnepe. Az egész napos helyi ünnepségek (kirakodóvásár, színjátszó körök, énekkarok mûsorai, nemzetiségi mûsorok, koncertek, utcabál) oldják a hivatalos jelleget, és a csatlakozás szempontjából fontos napot a közös öröm eseményévé emelik. Európa Óra A csatlakozási szerzõdés athéni ünnepélyes aláírásával visszavonhatatlanul elindul a visszaszámlálás. Ennek megerõsítését, a jelképes visszaszámlálást bizonyítja az az óra, amely Budapest egyik központi fekvésû helyén kerül felállításra. Az Európa Óra percenkénti visszaszámlálással tudatosítja a csatlakozás közeledtét. Az óra figyelemfelkeltõ jellege révén alkalmas az EU-portál címének és a call-center telefonszámának közlésére. Május 9. — Európa Nap Magyarország elõször ünnepli saját ünnepeként a május 9-ei Európa Napot. Nem protokoll esemény, hanem igazi ünnep kerül megszervezésre, amelynek részesei lehetnek az EU Delegáció és a követségek is. A jelentõs mértékben az önkéntességre építõ ünnep jelzi az ország minden lakója és a külvilág számára, hogy Magyarország Európa részének tekinti magát. EU Klubok Hálózata (EKH) A helyi kezdeményezések terét teremti meg az EU Klubok Hálózata. A teleházak, közmûvelõdési intézmények, iskolák, az Európai Információs Pontok, valamint az elõcsatlakozás és a csatlakozás folyamatában már bizonyított szakmai- és civil szervezetek együttmûködése biztosítja a klubok létrejöttének, fenntartásának és mûködésének kereteit. Az országos kiterjedésû hálózat mindenki számára lehetõséget kínál a bekapcsolódásra, a személyes részvételre, az átélve tanulás élményének megszerzésére, programjaival pedig — filmklub, fotókiállítás, vetélkedõk stb. — a széles körû, közvetlen és aktív ismeretszerzést szolgálja. „Egy nap Magyarország életébõl” album Az ország legnevesebb fotómûvészeinek közremûködésével készül egy olyan, reprezentatív kiadású fotóalbum, amely Magyarország egy napját rögzíti képekben. A kiválasztott dátum lehet 2003. május 9-e. Az album egyszerre képes fontos, pozitív képi üzeneteket megjeleníteni. A fotógyûjtemény bemutatására Magyarországon és külföldön egyaránt bemutatható fotókiállítást érdemes szervezni. „Ablak Európára, ablak Magyarországra” — országos vetélkedõ Országos vetélkedõsorozat indul, amely egyszerre képes arra, hogy ösztönözze a felkészülést, ugyanakkor elismerést szerezzen a legfelkészültebbeknek. A vetélkedõ koncepciója olyan módon kerül kialakításra, hogy a település fejlõdése és a vetélkedõn nyújtott teljesítmény egyaránt szerepet játsszon. Fontos, hogy ez ne elitcsapatok versengésén alapuljon, hanem a település minél több lakóját képes legyen megmozgatni. A vetélkedõ során egyforma fontosságot kapnak a sikeres csatlakozáshoz szükséges európai ismeretek és az Európai Uniónak adott magyar „hozomány”. Regionális Európa Napok Az egyes regionális és települési központokban politikai és szakmai fórum-sorozat kerül megrendezésre. Célja a helyi lakosok és a fontos szakterületek (turizmus, civil szervezetek, környezetvédelem stb.) képviselõinek fokozottabb tájékoztatása. A fórumok vendégei három diplomata (köztük a soros EU-elnök ország és a Delegáció diplomatája), a kormány, a parlamenti pártok képviselõi, valamint a helyi polgármester. A fórum olyan, a csatlakozással kapcsolatos témákat tárgyal, amelyek az adott térség számára különös jelentõséggel bírnak. A Regionális Európa Napok elõkészítésében és szervezésében részt vesznek a helyi mûvelõdési intézmények, iskolák és a helyi média is. 2002/151/II. szám Kiváló Európai Iskola Az EU a magas feltételeket teljesítõ iskoláknak a nagy presztízsû Kiváló Európai Iskola („European School of Excellence”) címet adományozza. A minõsítést Magyarország is bevezetheti, mert ennek révén összekapcsolódódik Európa és az oktatás ügye, a minõsítés nagyban emeli az iskolák presztízsét, az intézmények között verseny indul a cím elnyeréséért, s ez a hazai oktatási rendszer egészére pozitív hatással van. A program új szakmai lehetõségeket kínál az aktív, innovatív pedagógusoknak és intézményvezetõknek és nõ az európai iskolai cserekapcsolatok lehetõsége. A magyar Kiváló Európai Iskolák hálózatot alkotnak: e hálózat rendezvényeket, versenyeket szervez, belsõ képzést folytat, az EU-képzés hazai motorjává válik. Európai Közéleti Társaság Európai Közéleti Társaság jön létre, amelynek tagjai a csatlakozás szószólóiként tudnak megjelenni különbözõ eseményeken. A Közéleti Társaság tagjai mûvészek, tudósok, sportolók, médiaszemélyiségek, orvosok, egyházi vezetõk, vagy akár üzletemberek lehetnek, akik támogatják a csatlakozást. A Társaság kialakítását a Közalapítvány kezdeményezi: az „induló csapat” felkérése után a csatlakozás lehetõsége mindenki elõtt nyitva áll, kritériuma csak az ismertség, a hitelesség, a saját szakterületen végzett példaértékû munka lehet. A Közéleti Társaság tagjai a média lehetõségeket kihasználva arcot és hitelességet adnak az Európai Unió ügyének. Magyarország Klub Neves külföldi közéleti személyek részvételével Magyarország Klub alakul. Olyan európai mûvészek, sportolók, politikusok és más közéleti személyiségek a tagjai, akik hiteles módon tudják képviselni: Európa gazdagodik Magyarország csatlakozásával. A Klub tagjai részt vehetnek a különbözõ magyarországi EU-kommunikációs eseményeken. Megrendezhetõ egy olyan, nemzetközi léptékû médiaesemény is, amikor egyszerre jelennek meg a Klub tagjai. Tanuljunk nyelveket! A KS kereteit meghaladja a nyelvtanulás népszerûsítése. Támogatásra van szükség az „EU-konform” szintû idegennyelv-tudás minél szélesebb körben történõ elsajátítása érdekében. Arra kell törekedni, hogy minél többen felismerjék, hogy a használható (európai) idegennyelv-tudás az egyik legfontosabb eleme az egyéni sikernek. Európai testvériskola-rendszer bõvítése Az Európai Unió mûködésének tényleges megismerését csak a személyes tapasztalatszerzés biztosíthatja. A sok iskolában már mûködõ testvériskolai rendszert információk közvetítésével, a keretek biztosításával, az egységes feltételrendszer kialakításával lehet erõsíteni. A fiatalok személyes élményei kisugárzódnak, befolyásolják a család gondolkodását, Európai Unióról alkotott képét. Emellett Magyarország megismertetésében, elfogadtatásban is jelentõs szerepet játszhatnak a hozzánk látogató diákok személyes élményei. Jó ütemezéssel megvalósítható, hogy a külföldi diákok a helyi Európa Napok idején vagy az Európai Tájoló kamion érkezésekor jöjjenek Magyarországra. Diákújságok szerkesztõinek továbbképzése, illetve csereprogramja Szinte minden közép- és fõiskola rendelkezik saját diákújsággal. A diákújságok szerkesztõi, az újságban rendszeresen író diákok véleményvezérei szerepet töltenek be. Tájékoztatásuk, megnyerésük hatással van az EU-csatlakozás iskolai megítélésére. Lehetõvé kell tenni számukra, hogy megismerjék egy EU-tagország iskoláját és azon belül a diákújság mûködését, emellett a brüsszeli/maasrichti Európai Újságíró Iskolában is látogatást tehessenek. Nyilvános szakértõi adatbázis Egyre nõ az igény olyan szakértõk iránt, akik egy-egy szakterület EU-sajátosságaiban otthon vannak. Az információáramlást nagymértékben megkönnyíti, ha ezeknek a szakembereknek az adatai — természetesen a személyiségi jogok szigorú tiszteletben tartásával — adatbázis formájában nyilvánosan hozzáférhetõek. Az adatbázis létrehozásához és naprakészen tartásához szükség van a megfelelõ szakmai szervezetek, illetve szaktárcák bevonására. Az adatbázisra alapozva önálló szolgáltatás is létrehozható: Az ún. Speakers Bureau rendszer keretében a Közalapítvány vállalja, hogy adott témájú megkeresés kapcsán elõadót, szakértõt tud ajánlani. „Mi már készen állunk!” — Országos kis- és középvállalkozói EU-pályázat A kis- és középvállalkozások felkészülését nagymértékben ösztönözheti olyan díj létrehozása, amelyet a leginkább „EU-érett” vállalkozások kaphatnak meg. Ehhez egyértelmû kritériumrendszert kell kidolgozni, amellyel az EU-felkészülést fémjelezni lehet (pl. minõség, exportnövekedés, munkatársak szakképzése, új technológia kifejlesztése vagy meghonosítása stb.). A szakmai szervezetek (MGYOSZ, VOSZ, MKIK) és az EU-delegáció bevonása is fontos eleme a programnak. 2002/151/II. szám XIV. VISSZACSATOLÁS A KS végrehajtása során mindvégig fontos tudni, hol tart a stratégia, miként alakul a csatlakozással kapcsolatos közvélemény, hogyan bõvül a magyarok ismerete, milyen hatékonysággal folyik a stratégia megvalósítása. Ennek során számos, eltérõ típusú kommunikációs tevékenység folyik egy idõben. A nyomon követésre többféle módszert alkalmazunk: — Monitorozás: A monitorozás a pályázaton támogatott kommunikációs tevékenységek ellenõrzését és minõségbiztosítását szolgálja. — Kommunikációs projektek hatásmérése: Az egyes, konkrét kommunikációs projektek, tevékenységek hatásáról ad visszajelzést sztenderdizált, kvantifikálható módszerekkel. — Véleménykutatás: A kvantitatív közvélemény-kutatások és a kvalitatív vizsgálatok a lakosság, illetve meghatározott célcsoportok véleményváltozásának követésére, illetve a vélemények szerkezetének elemzésére ad lehetõséget. — Média- és sajtóelemzés: A kvantitatív tartalomelemzés média fõ tematikáinak gyakoriságát, arányát és azok változását követi. A kvalitatív diskurzuselemzés a média értelmezési kereteirõl, jelentéstípusairól, a közbeszéd szerkezetérõl ad visszajelzést. — Auditálás: A magyar kommunikációs stratégiáról az Európai Bizottság auditálásának formájában érkezõ visszajelzés szakmai és politikai hozadékot jelenthet Magyarország számára. 2002/151/II. szám ELSÕ RÉSZ KONTEXTUS ÉS KIHÍVÁSOK I. A KOMMUNIKÁCIÓS STRATÉGIA KONTEXTUSA

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes